ตัวเลขการจ้างงานของสหรัฐฯ +9.16 แสนตำแหน่ง ดีกว่าคาดที่ +6.75 แสนตำแหน่ง / ติดตามนโยบายกระตุ้นบริโภคในประเทศ, ยอดจองรถในงานมอเตอร์โชว์, Pre-sales กลุ่ม อสังหา
5 เมษายน 2564

ตัวเลขการจ้างงานของสหรัฐฯ +9.16 แสนตำแหน่ง ดีกว่าคาดที่ +6.75 แสนตำแหน่ง / ติดตามนโยบายกระตุ้นบริโภคในประเทศ, ยอดจองรถในงานมอเตอร์โชว์, Pre-sales กลุ่ม อสังหา 

ติดตามปัจจัยกำหนดราคาน้ำมันดิบในสัปดาห์หน้าได้แก่ ตัวเลขการจ้างงานของสหรัฐฯ เดือน มี.ค. ที่ออกมา +9.16 แสนตำแหน่ง ดีกว่าคาดที่ +6.75 แสนตำแหน่ง ส่งผลให้อัตราการว่างงานลดลงเป็น 6%, แผนการลงทุนด้านโครงสร้างพื้นฐานของสหรัฐฯวงเงิน 2.3 ล้านล้านเหรียญสหรัฐฯ, การเจรจาเพื่อยุติโครงการพัฒนานิวเคลียร์ระหว่างอิหร่านกับสหรัฐฯที่จะเริ่มอย่างไม่เป็นทางการในสัปดาห์หน้า และติดตามจำนวน oil rig count ที่สัปดาห์ล่าสุดปรับเพิ่มขึ้น 13 แท่น เป็น 337 แท่น 

ส่วนปัจจัยในประเทศ ติดตามนโยบายกระตุ้นการบริโภคในประเทศ โดยรัฐบาลเตรียมออกมาตรการคนละครึ่งเฟส 3 รวมถึงช้อปดีมีคืนหลังนโยบายที่ผ่านมาประสบความสำเร็จดี โดยตัวเลขอัพเดทโครงการ คนละครึ่งวันที่ 31 มี.ค. มีผู้ใช้สิทธิ 14.7 ล้านคน ยอดใช้จ่ายสะสม 102,065 ล้านบาท โครงการเราชนะมีผู้ใช้สิทธิแล้ว 32.5  ล้านคน ยอดใช้จ่ายสะสม 183,725 ล้านบาท ส่วนโครงการ ม33 เรารักกัน ถึงวันที่ 30 มี ผู้ประกันตนใช้จ่ายแล้ว 6.2 ล้านคน ยอดการใช้จ่ายสะสม 8,102 ล้านบาท มองกลุ่ม Commerce Property และ Consumer finance จะได้ประโยชน์ทางอ้อมจากการที่คนมีเงินเหลือเพื่อนำมาใช้จ่ายในสินค้าคงทนอื่นๆมากขึ้น 

ติดตามยอดจองรถในงานมอเตอร์โชว์ โดยยอดจองในช่วง 12 วันแรกของการจัดงาน (22มี.ค.-2เม.ย.) มียอดจองทั้งสิ้น 17,121 คัน แบ่งเป็นรถยนต์ 15,751 คัน และจักรยานยนต์ 1,370 คัน ขณะที่คาดว่าหลังจบงานในวันที่ 4 เม.ย. คาดจะมียอดขายทะลุ 2 หมื่นคัน ดีขึ้นเทียบกับปีก่อนที่มียอดขาย 18,381 คัน มองเป็น sentiment เชิงบวกต่อกลุ่มชิ้นส่วน 

ติดตามนโยบายของคณะกรรมการนโยบายยานยนต์ไฟฟ้าแห่งชาติ กำหนดให้ปี 2578 รถยนต์ที่ขายภายในประเทศต้องเป็นรถยนต์ที่ไร้ไอเสีย (ZEV) ทั้งหมด ส่วนรถยนต์เพื่อส่งออกยังคงผลิตรถยนต์ใช้น้ำมันได้ ซึ่งเป็นการส่งสัญญาณชัดเจนให้ผู้ผลิตรถยนต์ในไทยปรับตัว นอกจากนี้รัฐยังต้องผลักดันสถานีชาร์จไฟฟ้าให้เพียงพอทั่วประเทศซึ่งจะเป็นปัจจัยสำคัญให้เกิดการใช้ EV รวมทั้งวางแผนรับมือผลกระทบ เช่น การขาดรายได้จากการเก็บภาษีน้ำมัน ผลกระทบกับเกษตรกรมันสำปะหลัง อ้อยและปาล์ม ที่เป็นวัตถุดิบสำคัญของน้ำมันเอทานอลและไบโอดีเซลรวมถึงการลงทุนของโรงกลั่นน้ำมันในการผลิตน้ำมันยูโร 5 จะกระทบอย่างไร ผลกระทบต่อการเป็นฐานการผลิตรถปิ๊กอัพที่ส่งขายไปทั่วโลก เพราะปัจจุบันมีเพียงรถยนต์นั่งที่เป็นรถ EV ส่วนรถปิกอัพ EV คาดว่าจะเข้ามาอีก 2-3 ปีข้างหน้า และไม่มั่นใจว่าจะได้รับความนิยมเหมือนรถปิ๊กอัพที่ใช้น้ำมันหรือไม่ 

ติดตามยอดขาย pre-sales ของบริษัทในกลุ่มอสังหาฯ และการปรับเป้าหมายขึ้นจากความเชื่อมั่นผู้บริโภคที่ฟื้นตัว และภาวะเศรษฐกิจโดยรวมที่ดีขึ้น  โดย ORI เผยไตรมาสแรกปี64ยอดขายกว่า7,500ล้านบาท และคาดยอดขายทั้งปีทะลุ 29,000 ล้านบาท ขณะที่ PSH เผยยอดขายไตรมาสแรกมากกว่าเป้าที่ตั้งไว้ 8-10% และ SPALI เปิดเผยว่ายอดขายไตรมาสแรกค่อนข้างดี มองเป็นบวกกับกลุ่มอสังหาฯ และธนาคารที่เน้นปล่อยสินเชื่อรายบุคคลเช่น SCB และ BAY 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET ปรับขึ้นกรอบ 1,600จุด+/- แนะ SIRI RBF 

หุ้นแนะนำ SIRI (พื้นฐาน 1.11 บาท) SIRI รายงานยอดขายไตรมาส 1/2564 ที่ 6.5 พันลบ. ลดลง 2.3% YoY แต่เติบโตขึ้น 85.2% QoQ ผลงานที่ดีนี้สะท้อนว่าเป้าหมายปี 2564 ที่ 2.6 หมื่นลบ. เป็นจริงได้, SIRI จะร่วมมือกับบริษัทย่อยอย่าง MK เพื่อเข้าลงทุนในธุรกิจคลังสินค้าและโรงงานให้เช่า ซึ่งจะเริ่มสร้างรายได้ตั้งแต่ปี 2565 เป็นต้นไป RBF (พื้นฐาน 20 บาท) ผู้บริหารประเมินรายได้จากธุรกิจน้ำมัน CBD จากกัญชงที่ 600 ลบ. ในปี 2564 หรือคิดเป็น 17% ต่อยอดขายส่วนผสมอาหาร, คาดกำไรปกติไตรมาส 1/2564 จะอยู่ที่ 133 ลบ. ลดลง 14% YoY แต่เติบโตขึ้น 3.4% QoQ 
รายงานตัวเลขเศรษฐกิจ วันจันทร์ ติดตาม ตัวเลข CPI ของไทยเดือน มี.ค. คาด +0.3% YoY ตัวเลข Non-manufacturing PMI สหรัฐฯ เดือน มี.ค. คาด +5.7% MoM เป็น 58.5 จุด  วันอังคาร ติดตาม ตัวเลข Caixi PMI ภาคบริการของจีน เดือน มี.ค. การประชุมธนาคารคารออสเตรเลียคาดคงดอกเบี้ยนโยบายที่ 0.10% และมุมมองต่อตลาดน้ำมันในระยะสั้นโดย EIA วันพุธ ติดตาม การประชุมธนาคารกลางบราซิล คาดคงอัตราดอกเบี้ยนโยบายที่ 4.00% ตัวเลข PMI ภาคบริการของยุโรโซนเดือน มี.ค. คาดทรงตัว MoM ที่ 48.8 จุด ตัวเลขปริมาณน้ำมันดิบคงคลังของสหรัฐฯ รายสัปดาห์คาด +1 แสนบาร์เรล และ FOMC meeting minutes ของรอบล่าสุด วันพฤหัสฯ ติดตาม ตัวเลขความเชื่อมั่นผู้บริโภคของไทย Statement ของการประชุม ECB รอบล่าสุด ถ้อยแถลงของประธานเฟด และตัวเลขการขอสวัสดิการว่างงานรายสัปดาห์ของสหรัฐฯ คาด +6.5 แสนคน วันศุกร์ ติดตาม ตัวเลข CPI ของจีนเดือน มี.ค. คาด -0.4% YoY แต่ +0.6% MoM ตัวเลข PPI ของจีนเดือน มี.ค. คาด +1.5% YoY และตัวเลข  PPI ของสหรัฐฯ เดือน มี.ค. คาด +3.8% YoY และ +0.5% MoM